ישנם כמה נושאים חשובים
אם אתם רוצים לשים אנשים בחלל
לתקופות ארוכות.
אחד הוא שאנשים ינטו לאבד
מסת שריר ועצם.
אנחנו יודעים את זה.
אם אתם שמים גבס על הרגל,
ואתם מורידים את הגבס אחרי כמה שבועות,
תראו שהשרירים שלכם התכווצו.
ואם תמדדו את חוזק העצם,
אתם גם תראו שהיא גם ירדה מעט.
וכך, זה מאוד מעניין שלגוף שלנו יש את היכולת
להתאים את עצמו לעומסים שמופעלים עליו,
כך שעצם ושרירים לא סטטיים,
הם משתנים כל הזמן.
בעוד אנחנו חושבים על עצמות כעל מוצק
שלא משתנה הרבה,
גם הן משתנות.
ומסתבר שבחוסר משקל,
אתם מאבדים עצם.
ואז אתם גם גורמים לשרירים
שעובדים מול הכבידה,
מה שנקרא שרירי יציבה,
להתחיל להתכווץ ולאבד כוח.
יש דברים אחרים במערכת הקרדיווסקולרית,
הלב וכלי הדם.
ואם אתם חושבים על זה,
לעמוד בכבידה
אומר לעבוד נגד הכבידה
כדי שהדם ימשיך לזרום לראש.
אז אם לא תשמרו על זרימת הדם לראש,
תתעלפו בכל פעם שתעמדו
מפני שכשאתם שוכבים,
אתם לא צריכים לדחוף נגד הכבידה.
אבל כשאתם עומדים,
אתם חייבים לעבוד נגד הכבידה
כדי לשמור על זרימת הדם לראש.
וללב וכלי הדם שלכם
יש מערכת משומנת היטב
הגורמת לזה לקרות כל הזמן.
אבל המערכת הזו יכולה גם להשתנות בחוסר משקל.
ואז אזור אחר שמשתנה
היא המערכת שקשורה לשיווי המשקל.
שוב, שמירה על שיווי משקל
זה משהו שאתם עושים מול כוח הכבידה, נכון?
אם לא היתה כבידה,
לא הייתם צריכים לדאוג מנפילה.
אבל אתם בהחלט חייבים לדאוג מנפילה,
ויש לנו מערכת שיווי משקל מאוד מפותחת
כדי לשמור עלינו עומדים
ולמנוע מאיתנו ליפול.
וכשאתם רואים מה סקייטרים עושים,
אתם מבינים כמה מעודנת המערכת.
אבל כשאתם עוברים לתנאי חוסר משקל,
מערכת שיווי המשקל שלכם משתנה.
אתם לא באמת שמים לב
כשאתם בחוסר משקל,
אבל כשאתם חוזרים,
אתם שמים לב לזה,
ששיווי המשקל שלכם השתנה
ואתם קצת מתקשים
לשמור על שיווי המשקל.
וזה מראה שכשהייתם בחלל,
המוח שלכם ניסה לאפשר לכם
לתפקד בחוסר משקל.
וכך, הוא מתאם מחדש לחוסר משקל,
כשאתם לא שמים לב עד שאתם חוזרים
ומוצאים שחזרתם לכדור הארץ
עם מערכת שיווי משקל שהותאמה לחלל.
אתם יודעים, כל החיים התפתחו פה על כדור הארץ
עם הכבידה נוכחת,
אז החיים התפתחו תחת ההשפעה של הכבידה,
ואז אנחנו גדלים עם כבידה נוכחת,
לומדים ללכת
ולתפוס כדור
ולגלוש על הקרח
או מה שלא יהיה,
עם כבידה נוכחת.
ומה אם תגדלו ללא כבידה?
מה עם המערכות שתלויות בכבידה,
כמו השרירים
או שיווי המשקל
או מערכת הלב וכלי הדם?
האם הן יתפתחו בצורה נורמלית,
או שיהיו שונות בדרך כלשהי?
סיבה אחת שאולי תחשבו
שזה ילך בדרך אחרת
היא בגלל ניסוי
שנעשה לפני הרבה זמן
על ידי שני מדעני מוח
שנקראו יובל ווויזל.
והיה להם חתלתול,
והם שמו כיסוי על עין החתלתול.
וכשהוא גדל להיות חתול,
הם הסירו את הכיסוי.
וכך, השאלה היא,
האם החתול יוכל לראות דרך העין ההיא?
עכשיו, אין בעיה בעין, נכון?
אבל היא פשוט לא ראתה כלום,
לא היה אור שנכנס.
והתשובה היא שהחתול לא יכול לראות בעין
מפני שמה שקרה היה שהמוח שלו
התפתח בכיוון אחר
והחיבורים שהיו מתפתחים בדרך כלל
לעין ההיא לא התפתחו.
ואת זה אי אפשר להפוך,
זה שינוי קבוע.
אז המוח של החתול ההוא
שונה מהותית ממוח של חתול
שגדל כשראה בעין ההיא.
החתול ההוא גדל עם מוח שונה, במהות
אז אתם תוהים,
ובכן, מה עם כבידה?
מה אם אין לכם את הכוחות
שהכבידה מייצרת?
האם איבר שיווי המשקל שלכם יתפתח
באותה דרך,
או האם יהיה שונה?
אם אנשים יגדלו בחלל,
האם יוכלו לחזור לכדור הארץ ולתפקד,
או שהם יהיו אנשים ממש שונים?